Täällä Pohjantähden alla: osa 1
2026-11-27 19:00 UTC | Oulun teatteri, Suuri näyttämö
Täällä Pohjantähden alla: osat 1 ja 2

”Olkoon sotia taikka mitä hyvänsä. Rakastaa sitä täytyy. Naimisiin mennä ja lapsia saada. Hukka tän maailman muuton peris noitten suurten ihmisten touhujen takia. Täytyy meitin pikku ihmisten koittaa vaan pitää pystyssä tätä maailmaa.”

Kaksiosainen Täällä Pohjantähden alla on väkevä näyttämöteos Koskelan suvun ja kansakuntamme vaiheista Alma Koskelan (Tuula Väänänen) silmin nähtynä ja koettuna. Se on kertomus maasta, työstä ja rakkaudesta, joka kantaa silloinkin, kun ristiriidat ja sodat vyöryvät ylitse. Alma johdattaa katsojan läpi vuosikymmenten perheenäidin ja myöhemmin isoäidin kokemusten kautta.

Täällä Pohjantähden alla (osa 1 ja 2) on tuore näyttämösovitus Väinö Linnan (1920–1992) kolmiosaisesta samannimisestä mestariteoksesta (1959–1962). Linna muutti trilogiallaan pysyvästi tapaa, jolla suomalaiset ymmärtävät oman historiansa ja kipunsa.

Tehdastyötaustainen Linna antoi kasvot ja äänen torppareille ja työläisille tuoden Suomen sisällissodan (1918) hävinneen osapuolen, punaisten, kokemukset ja motiivit päivänvaloon sekä kyseenalaistaen virallinen historiankirjoituksen, joka oli pitkälti voittajien eli valkoisten sanelemaa.

”Riihen taka ne aina häviää...Riihen taka meiltä lähdetään kapinaan taikka sotaan, ammuttavaksi taikka työhön...Mihinkä kullonkin mennään...”

Näytelmän on sovittanut ja ohjannut Esa-Matti Smolander. Hänen edellisiä ohjaustöitään ovat muun muassa Rikos ja rangaistus Q-teatterissa, Veriruusut Vanhassa Jukossa ja Lokki Lahden kaupunginteatterissa. Smolander on toiminut vuodesta 2021 Teatteri Vanhan Jukon taiteellisena johtajana.

Vierailevina suunnittelijoina toimivat lavastaja Helga Saariniemi ja pukusuunnittelija Iida Ukkola. Kampaus- ja maskeeraussuunnittelusta vastaa Eija Juutistenaho, äänisuunnittelusta Jari Niemi ja valosuunnittelusta Jukka Kyllönen. Lavalla nähdään kaikkiaan 13 teatterimme omaa näyttelijää.

Oulu on Euroopan kulttuuripääkaupunki vuonna 2026. Täällä Pohjantähden alla (osat 1 ja 2) on osa Oulu2026-kulttuuriohjelmaa ja kulttuuri-ilmastonmuutosta.

Ensi-ilta 13.–14.11. klo 19 & klo 16
Suuri näyttämö
Varmistuu ensi-iltaviikolla

Liput
45 € peruslippu
42 € eläkeläislippu
29 € alennuslippu

2 esitystä:
80 € peruslippu
75 € eläkeläislippu
52 € alennuslippu

Visit event in our website: Tapahtumainfo.fi (https://tapahtumainfo.fi/tapahtuma/2026/11/taalla-pohjantahden-alla-osa-1/440780)
